વિદેશ મંત્રી સુષ્મા સ્વરાજે જાહેર કર્યું છે કે, હવે પાસપોર્ટ અંગ્રેજીમાં જ નહીં જાહેર થાય. સુષ્માએ જણાવ્યું કે, હવે પાસપોર્ટ અંગ્રેજી સહિત હિંદીથી લઇને અન્ય ભાષાઓમાં પણ જાહેર થશે. દિલ્હીમાં એક પ્રેસ કોન્ફર્ન્સ દરમિયાન તેમણે આ અંગે માહિતી આપી હતી. મંત્રાલયે જણાવ્યું કે, 8 વર્ષથી ઓછા અને 60 વર્ષથી ઉપરની ઉંમરવાળા લોકો માટે પાસપોર્ટ જાહેર કરવાની ફીમાં સામાન્યથી 10 ટકા ઓછી કિંમત લાગશે. ઉલ્લેખનીય છે કે, 1967માં આજની તારીખે જ પાસપોર્ટ એક્ટ રજૂ થયો હતો અને આજે આ વાતને 50 વર્ષ પૂર્ણ થવાની ઉજવણી સાથે જ આ જાહેરાત કરવામાં આવી છે.